Bible in one year - Aymara Bible 1997 - November 27\n1. “Cunapachatejj sapakat triburu orakenac churañataqui suerteta laquintapcäta ucapachasti mä orake jilt'ayapjjäta, ucasti largorojj pä tupu chicanïñapawa, anchorusti pä tuporaqui, uca orakesti Tatitutaqui satäniwa. Take uca orakesti kollana orakeraquïniwa.\n2. Uca oraketwa templo utachañataquejj jilt'ayasiraquini, take toketjja pä pataca pheska tuncani metronïñaparaquiwa, uca orakesti pä tunca pheskani metroni yakha pastoni orakempi muytataraquïniwa.\n3. Uca Tatitutaqui yakhachata orakensti, yakha orakeraquiw chimpt'atäni, ucasti largorojja pä tupu chicaniraquïniwa, anchorusti mä tupuniraqui, uca orakesti sinti kollanapunïniwa; ucancaraquiniw Tatitun templopajja.\n4. Uca orakesti cawquïri sacerdotenacatejj Tatitur templona sirvipqui ucanacataquïniwa, cawquïri sacerdotenacatejj Tatitur sirviñataqui jac'achasipjje ucanacataquïniwa. Ucanwa jupanacajj utachasipjjani. Uca orakesti kollanäniwa, templotaqui yakhachataraquïniwa.\n5. Uqhamarusa yakha orakew utjaraquini, ucasti largorojja pä tupu chicaniraqui, anchorusti mä tupuniraqui, uca orakesti cawquïri levitanacatejj templon sirvipjje ucanacataquïniwa, uqhamat cawqhan jacasiñasa jupanacataquejj utjañapataqui.\n6. Tucuyarusti marca lurañataquejj yakha orakew yakhachasiraquini, ucasti largorojj pä tupu chicanïniwa, anchorusti chica tupuraqui, uca orakesti uca kollana orake jac'ancaniwa, take Israel marcan orakeparaquïniwa.\n7. “Marca apnakeritaqui yakhachata orakesti utjaraquiniwa. Mayajj inti jalsu tokencaniwa, mayasti inti jalanta tokenaraqui, jan ucajja kollana oraketjja purapäjjana, cawquïri oraketejj marca lurañataqui yakhachatäqui ucatsa. Inti jalsu toketa inti jalanta tokecamasti tribunacaru churata orakejj cawcch'äquitejj ucch'araquïniwa.\n8. Uca orakesti qhititejj Israel marca apnakerïcani ucataquïniwa; uqhamatwa marcajjarojj jani t'akhesiyapjjañapataqui, jan ucasti pachpa israelita jakenacaruw orakenacapjja churjjaraquini sapa maynisa tribunacaparjama.\n9. “Tatitojj aqham siwa: ¡Israel marcan jilïrinacapa, ucqhacamaqui! ¡Jan juc'ampi marcajjaru t'akhesiycjjapjjamti, janiraqui jumanacajj cuns inaqui lurayasipjjamti! ¡Take cunsa asquiru, chekaparu lurapjjaraquim! ¡Jan juc'ampi marcajjat orakenacapa lunthatcjjapjjamti! Naya, Tatituw, ucjja mayipjjsma.\n10. “Take pesanacamsa, tupunacamsa phokhatarupuni apnakapjjaraquim.\n11. Granonacan tupunacapasti, umanaca tupupampejj mayaquïñapawa. Pä pataca pä tuncani litroni homer sat tupuwa take cunataquis sirviñapajja. Mä bato sata uma tupuñasti, homer sisqui uca tuputjja tunquïrit mayaquïñapawa, granonacata mä efa sat tupusti homer sisqui uca tuputjja tunquïrit mayaquïñaparaquiquiwa.\n12. “Pesonac toketa tupusti uqhamaraquïñapawa: Geras sat tupunacatjja pä tunca gerasti mä sicloruw tucjjaraquini, pakallko tunca siclosti mä mina sata tupuruw tucjjaraquini.\n13. “Aca ofrendanacwa loktapjjaraquïta. Trigo cosechanacamata, cebada cosechatanacamatsa sojjta tuncaruw jaljapjjaraquïta, jaljasinsti ucanacat maywa ofrendata loktapjjaraquïta.\n14. Uqhamaraquiw cuna aceittejj jicjjatapcäta ucsti patacaruw jaljapjjaraquïta, ucatsti ucanacat maywa ofrendata loktapjjaraquïta. (Aceitesti bato sisqui ucampiw tupt'asiraquejja). Tunca batonacasti mä homer sisqui ucäjjaraquiwa, jan ucajj pä pataca pä tuncani litro, ucasti mä coro sataraquiwa.\n15. Ovejanacatsti sapa pä patacatwa maya irparapjjaraquïta, Israelan suma pastonacapatjja. Ucanacasti granonacat ofrenda loktañataquïniwa uqhamaraqui sumancthapiñataqui sacrificiot loktañataquiraquïniwa, cunatejj jucha luratat perdón jicjjatañataqui churasqui uca. Naya Tatituw ucjja saracta.\n16. “Takeniw aca marcanjja uca ofrendanac churapjjam satäpjje, ucasti Israel marcan apnakeriparu churatäñapawa,\n17. uca marca apnakeriw uca uywanacjja sacrificiot loktjjani, uqhamaraqui cunatejj granonacata, vinotsa ofrenda churañajj waquisqui ucanacsa loktjjaraquini, cunapachatejj wawa phajjsejj uñstanjjani ucapacha, samaraña urunacansa, uqhamaraqui Israel marcan take fiestanacapansa. Uca quipcaraquiw jucha luratanacatsa sacrificionac loktani, granonacatsa ofrenda loktaraquini uca quipcaraquiw naqhantayata loktäwinacsa loktaraquini, sumancthapiña sacrificionacsa, uqhamat Israel marcan juchanacapajj perdonatäñapataqui.\n18. Tatitojj aqham siwa: “Kalltïr phajjsina, kallta urusti, jumanacajj mä c'umara jan cuna camacht'ata orko vaca irpanisin sacrificiot loktapjjaraquïta, uqhamat templorojj juchanacat k'omachapjjañamataqui.\n19. Sacerdotew uca uywan wilapatjja mä juc'a aptaraquini, cunatejj jucha luratat sacrificio loktatäcän uca, ucatsti uca wilampiw templon puncunacapan postenacaparu jawirt'araquini, altaran pusi esquinanacaparusa, uqhamaraqui mankhanquiri uta ankäjja puncunacapan postenacapsa.\n20. Uca quipcaraquiw uca phajjsina pakallko uru sarakatarojj lurasini, maynitejj jan amuyascasina pantjasïwi jucha lurchi ucataquejja. Uqhamatwa templojj k'omachasjjaraquini.\n21. Kallta phajjsina tunca pusini uru sarakatarusti, jumanacajj Pascua fiesta lurañwa kalltapjjäta, pakallko urunacaw jan levaduran t'ant'a mank'apjjaraquïta.\n22. Uca urusti marca apnakerinacajj mä orko vaca sacrificiot loktaraquini, pachpa juchanacapata uqhamaraqui take jakenacan juchanacapatsa,\n23. ucatsti uca pakallko urunaca fiestajj utjcani uca urunacasti, sapüruw mä orko vacampi, mä orko ovejampi jan cuna camacht'ata c'umara uywanaca sacrificiot loktapjjäta, Tatitutaqui nact'ayasa. Uqhamaraqui mä cabrito sacrificiot loktapjjaraquïta jucha luratanacamatjja.\n24. Sapa maya orko vacatsa uqhamaraqui sapa maya orko ovejatsa, pä tunca litronacampi granonacatjja yapjjatapjjaraquïta, quimsa litro chicatani aceitempi cuna.\n25. “Cunapachatejj Chhujllanacan fiestanaca lurapjjäta ucapachasti cunatejj tunca pheskani uru sarakataru pakallköri phajjsina lurasqui, marca apnakerejj pakallko urunacaraquiquiw sacrificionac jucha luratanacatjja loktaraquini, nayrïri loktäwinjja kawkha uywanactejj Tatitur sacrificion loktcäna uqhamaraqui granonacatsa, aceitetsa kawkhtejj churcän ucqharaquicwa churaraquini.\n1. Aqham siw Tatitojja: “Mankhanquiri uta ankäjja, inti jalsu tokenquiri puncusti sojjta irnakaña urunacanjja jist'atapunïniwa, uca puncusti samaraña urumpi, wawa phajjsejj uñstancani uca urunacaquiw jist'arasini.\n2. Marca apnakeristi ucanquiri utarojj uta ankäjjanquiri toketwa mantaniraquini, ucasti puncuna utjquisa uca maya postenac jac'aruw sayt'asini. Ucañcamasti sacerdotenacajj sacrificiot loktat uywanacwa nact'ayapjjani, cuna uywanactejj marca apnakerejj churqui ucanaca sumancthapiñataqui sacrificiot loktapjjaraquini, ucatsti marca apnakerejj puncu umbral tokeruw alt'araquini, parapampejj orakeru puriñcama, ucat mistuwayjjaraquini. Uca puncusti janiw jist'antascaraquiniti jayp'thapiñapcama.\n3. Samaraña urunacasti, wawa phajjsisa uñstancani uca urunacasa, jakenacajj Tatituruw yupaychapjjani uca puncu nayräjjana.\n4. Cawquïri uywanactejj marca apnakerejj Tatitur sacrificiot loktcani samaraña urunjja, ucanacasti marani sojjta orko ovejanacampi, uqhamaraqui mä jach'a orko ovejampïñapawa, take ucanacasti jan cuna camacht'ata c'umaräñaparaquiwa.\n5. Sapa maya orko ovejatsti pä tunca litro granonacaw loktataraquïni, ucampisa wawa ovejanacatsti kawkhatejj munasqui ucqhaquiraqui. Sapa pä tunca litro granonacatsti quimsa litro chicatani aceitew loktasiraquini.\n6. Machak phajjsejj uñstcani uca urusti mä orko vacaw loktasiraquini, marani sojjta orko ovejanacampi, mä jach'a orko ovejampi, take ucanacasti c'umara jan cuna camacht'atäñapawa.\n7. Sapa maya orko vacanacatsti pä tunca litro granonacaw loktasiraquini, uca quipcaraqui sapa maya orko ovejanacatsa, kawkhatejj munasqui ucqhaquiraqui. Sapa pä tunca litro granonacatsti, quimsa litro chicatani aceiteraquiw loktasini.\n8. “Cunapachatejj marca apnakerejj mantanini ucapachasti, puncun utjquis uca uta tokewa mantanini, uca pachpa chekaracwa mistuwayjjani.\n9. Cunapachatejj marcan fiesta urunacapan Tatitur yupaychir mantanini ucapachasti aqhamwa luraraquini: Cawquïrinacatejj amsta tokenquir puncunjam mantanipjjani ucanacasti aynach tokenquir puncu chekwa mistuwayjjapjjani, cawquïrinacatejj aynach toke puncu cheka mantanipjjani ucanacasti amsta puncu chekwa mistuwayjjapjjaraquini. Janipuniw cawqui puncu chektejj mantanipcäna uca chekjja mistuwayapcaniti jan ucasti uca uñcatasi puncu chekwa mistuwayjjapjjani.\n10. Marca apnakeristi marcampi chicaraquiw mantanini, uca chicaraquiw mistuwayjjani.\n11. Uca fiestanacansti sapa orko vaca sacrificiot loktatatsti pä tunca litro granonacaw loktasiraquini, uqhamaraqui yakha ucqhampi loktasiraquini sapa orko ovejanaca sacrificiot loktatatjja; wawa ovejanacatsti kawkhatejj munasqui ucqhaquiraqui. Sapa pä tunca granonaca loktäwitsti quimsa litro chicatani aceitenacaw loktasiraquini.\n12. “Cunapachatejj marca apnakerejj Tatitur mä ofrenda chuymapata churani, mä uywa k'ala naqhantayasa jan ucajj sumancthapiñataqui mä ofrenda ucapachasti, inti jalsu tokencquisa uca puncunjamwa mantanini, uca sacrificionac loktañataqui, cunjämatejj samaraña urunacana loktasqui uqhama. Jupan mistuwayjjatapatsti puncojj jist'antasjjaraquiniwa.\n13. “Sapa ururaquiw alwanacajj mä marani orko oveja sacrificiot loktasini, ucasti jan cuna camacht'ata c'umaräñaparaquiwa, Tatitutaqui sata nact'ayataraqui.\n14. Uca quipcaraquiwa sapärmanthi alwaw Tatiturojj mä ofrenda loktapjjaraquini, pakallko litro granonacampi mä litro aceitempi, ucanacampiw jac'u patjjaru warjjatataraquïni. Aca luräwisti wiñayataquipunïniwa.\n15. Ovejajj naqhantayasqui uca sacrificio loktäwisti, uqhamaraqui granonacasa, aceitesa loktatäqui ucanacasti alwanacapuniw loktatäñaparaqui.\n16. Tatitusti aqham siwa: “Marca apnakeritejj orakepata mayni wawaparu mä orake churani ucajja, wawapancapuniniwa.\n17. Ucampisa marca apnakeritejj mä orake mayni sirviriparu churaraquinejja uca orakesti cusisiñ marana puriniñapcamaquiw jupancanejja, uca pasatatsti wasitatwa marca apnakeriru cuttayatäjjaraquini, ucat uca marca apnakerejj wawanacaparu wajjt'jjañapataqui.\n18. Marca apnakerejj janiw qhititsa orakepa aparcaspati. Cuntejj wawanacaparu mä herenciata churani ucsti pachpa orakepatwa churasiscani; uqhamat janiw qhitis jan orakenejj uñjascaniti, janiraquiw marcajjas yakha tokenacaru saratatcaniti” sasa.\n19. Ucatsti uca jakejj cunatejj mä mantañajj puncu jac'ana utjcäna ucsa tokeruw irparaquitu, cawquïr utanacatejj amsta tokencapjje uca utanacaru, cawquïrinacatejj sacerdotenacataqui yakhachatäqui uca chekaru. Inti jalanta tokeru uñacht'ayasasti, khepäjja toketjja,\n20. saraquituwa: “Aca chekanwa sacerdotenacajj cuna uywanacatejj jucha luratanacata jan ucajj yatcasina pantjasïwi jucha luratanacat loktatäqui uca uywanacan aychanacapjja wallakeyapjjañapajja, granonacat loktata ofrendanacsa khatiyapjjañaparaquejja. Uqhamatwa jupanacajj jani ucanacjja uta ankäjjanquir tokeru apsuwayapcaniti, janiraquiw jakenacasa cunatejj kollanäqui uca yänacampi jac'achayasipcaniti” sasa.\n21. [21-22] Ucatsti uta ankäjja tokeruw irpsuwayaraquitu, ucansti uñacht'ayaraquituwa pusi esquinanacapa. Uca sapa pusi esquinanacansti uñjaractwa mä jisc'a uta ankäjjanaca. Take ucanacasti mä quicpaquiraquïnwa, maysarojja pä tunca metroni, maysarusti tunca pheskani metroniraqui;\n23. uca muytatasti mä kala perkaraquiw utjaraquïna, uca perka c'uchunacansti kherinacaw utjaraquïna.\n24. Ucat nayarojj aqham saraquitu: “Aca kherinacanwa qhitinacatejj templon sirvipqui ucanacajj cuna uywanacatejj sacrificiot loktatäqui ucanacjja khatiyapjjani, cawquïrinactejj jakenacajj Tatitur loktapqui ucanaca” sasa.\n1. ¡Tatitojj jach'ar aptatäpan! Tatitun sutip jach'añchapjjam, Tatitun uywatanacapa, jupar jach'añchapjjam,\n2. Tatitun utapanquirinaca, Diosasan uta ankäjjapanquirinaca,\n3. Tatitur jach'añchapjjam, jupajj munasiriwa; sutipar k'ochupjjam, jupajj qhuyapayasiriwa.\n4. Jupaw Jacoborojj ajllisïna, Israelarusti marcapäñataquiw ajllisiraquïna.\n5. Tatitun muspharcayätap yatta, jupajj take diosanacat sipan ch'amaniwa.\n6. Tatitojj take cuntejj munqui uc luri: alajjpachansa, acapachansa, lamar kotansa, jach'a kota mankhansa.\n7. Orak tucusitpach kenayanac sartayi, khejjokhejjonacampiw jallu purjjatayi; utjäwinacapat thayanacarojj antutnucu.\n8. Ojjoñanacan sarnaker jakenacasti marcarojj ch'ajjwanacwa apti, ucampis yatiñan jakenacajj marcarojj sumancañwa utjayi.\n1. Uqhamaraqui jumanacajj warminaca, chachanacamar ist'asa sarnakapjjam, uqhamata inas cawquïri chachas Tatitur jan iyawscchi ucajj jumanacan sarnakäwinacam toke Tatitutaqui jicjjatatäñapataqui jan cuna arumpisa,\n2. jan ucasti jumanacan suma sarnakatam uñjasaqui.\n3. Jumanacan c'achachasiñanacamasti jan patjjataquïcpati ñic'utanaca c'achachasiñanacampi, kori yänacampi, ni wali jila alani isinacampisa,\n4. jan ucasti suma chuymanïpjjam, ucaw jan tucusquiri, suma muncañajja, llamp'u chuymani. Dios nayrakatansti ucajj wali asquiwa.\n5. Nayra pachanacanjja, Diosar ajjsartir warminacajj uqhamwa c'achacht'asipjjäna. Jupanacajj Diosaruw iyawsapjjäna, ucatsti chachanacaparojj ist'apjjaraquïnwa.\n6. Uqhamaw Sara warmejja Abraham chachaparojj ist'äna: “Tatay” sasa. Jumanacasti jupan wawanacapäpjjtawa, asctejj lurapjjäta, ucatsti janirac cunsa ajjsarapcätati ucapachajja.\n7. Chachanacasti warminacamampejj suma chuymanïpjjaraquim. Jumanacasti jach'aru aptapjjam, cunjämarutejj waquisqui uqhamaru, janiw warmin pisi ch'amätap laycuquiti, jan ucasti Diosajj munasiñapanjja mayacwa jacañjj churapjjtam uca laycu. Uqham lurapjjam Diosat mayisitanacamajj ist'atäñapataqui.\n8. Uqhamasti jumanacajj suman sarnakapjjam, qhuyapayasipjjaraquim jumanaccamajja jilapurjama munasisa, llamp'u chuymanïpjjaraquim.\n9. Jan ñankhat ñankhjja cutt'ayapjjamti, ni jan wali arut jan wali arsa cutt'ayapjjaraquimti. Jan ucasti asqui arumpi cutt'ayapjjam, Diosasti bendición catokapjjañamataquiw jumanacarojj jawsapjjtam.\n10. Ucatpï: “Qhititejj jacañapar muni, ucatsti suma urunacan sarnakasiñ munaraqui ucajja, jan walinac parlañatjja amuyasiñapawa lacapajj c'arinac janiw parlañapäquiti;\n11. Jan wali lurañatjja jithektasjjañapawa, asquinac lurañapawa. Suman sarnakasiñ thakañapawa, uc arcañaparaquiwa.\n12. Tatitusti asqui jakenacarojj imiwa, mayisitanacapsa ist'araquiwa, ucampis jan wali lurir jakenacarojj janiw ist'quiti.”\n13. ¿Qhitirac jumanacarusti jan walinac lurapjjeristamsti, jumanacatejj asqui lurañanacan sarnakasipcsta ucqhasti?\n14. Ucampis cheka luratanacam laycutejj t'akhesipjjstajja, cusisiñanïpjjtawa. Jan qhitirus ajjsarapjjamti, ni sustjasipjjaraquimsa.\n15. Jan ucasti Tatitur jach'achapjjam chuymanacamanjja. Ucatsti waquicht'atäpjjaraquim qhitinacatejj jumanacaru suyt'añanacamjjat jisct'apcätam ucanacar sañataquejja ucampis sapjjam suma chuymampi.\n16. Chuymanacaman samaratäñataquejja sum sarnakapjjam, uqhamata jumanacan Cristor iyawsapjjatam laycu, uqhamarac asqui luräwinacamat jan wali parlir jakenacajj jan wali parlatanacapatjja jupanacpacha p'enkasipjjañapataqui.\n17. Juc'amp sumaw asqui lurasin t'akhesiñajja, Diosatejj munchi ucajja, ñankha luräwinac toke t'akhesiñat sipansa.\n18. Cristo quipcaraquiw juchanacas laycojj jiwäwipanjja t'akhesiwayejja jan mayampitaqui. Jupajj asqui jakënwa, ucampis jiwasan jan walïtas laycuw t'akhesiwayi, jiwasar Diosar irpañataqui. Janchinaqui jiwatänjja ucampis ajayupanjja jactanjjewa.\n19. Ajayunaracwa saränjja, catuntatäpquis uca ajayunacar Diosan arunacap parliri.\n20. Jupanacasti nayrajj jan ist'asiriw tucupjjäna cunapachatï Noé chachajj arca lurascän ucqhajj janiw jaysapcataynati, Diosajj jupanacar suyt'ascchïna ucasa. Uca arcansti quimsakallkoniquiraquiw uma toke khespiyasipjjäna.\n21. Uca umasti bautismo umaruw uñtasejja, uca tokeraquiw jichhajj khespitätanjja. Uca bautismosti janiw janchi k'omachañataqui asquïquiti, jan ucasti Diosat mä k'oma chuyma mayiñanquiwa; Jesucriston jactäwip tokeraquiw khespitätanjja,\n22. jupasti alajjpacharuw maqhatjje ucatsti Diosan cupëjjaparuw kont'asjje, uqhamarac jichhajj angelanacasa, munañaninacasa, ch'amasa jupar catuyatawa.


Global Voicesamp ukat jiwasan ch’amasampi · Global Voices Aymarata\nJaqukipäw uñt'ayata/apkatata 15 Jallu qallta phaxsi 2012 14:30 GMT\nAka blog ullart'apxañäni Català, Malagasy, Português, Español, Deutsch, Italiano, বাংলা, Français, srpski, عربي, English\nGlobal Voices ukanx kunjams lurapt ukxa yaqhip pachax jiskt'asiritati? Akan kunjams 700 markachirinakaw global virtual ukhan historias ukanak apthapipxi. Sapüruw yanapt'asir p'qinchirinaka, editores, qillqirinaka,ukat ajqukipirinakax irnaqapxi, kunayman arunakan medios ciudadanos ukat sociales uka jiltayañataki, libertad de expresión en línea ukxata ukat yaqhanakan chikancht'asipxañapataki.\nQullqi yanap mayt'as campañamp aka mara tukusin sarantkasa, Global Voices ukar ch'amanchañataki.\n23 taypi sata phaxsita 2012 marata: João Miguel [en] Brasil markat utatpach mä correo electrónico ukan masinakapan sutinakap apayi, guaraníes kaiowá ukakat chikancht'ata, uka payïr qutux Brasil markan wali uñt'atawa, Mato Grosso do Sul. Janet [en], Reio Unido ukana, jank'akiw mä jisk'a qillqaw inglés arun uñt'ayi, ukhakamax yaqhanakax Brasil, Portugal ukat España markanakat sarap yatxatasaw sarantapxi.\n24 uru taypi sata phaxsit 2012: Sara [en], Global Voices portugués ukan editorapaxa, mä historia uñt'ayi [en] portugués aruna Diego [pt], Elisa [pt], João Miguel [pt], Luís [pt] ukat Raphael [pt] jila kullakan yanapt'apampi.\n25 uru taypi sata phaxsit 2012 marata: Janet jupax inglés aruruw jaqukipi, Paula Multilingüe ukan Editorapamp [en] Londres ukat João Miguel jupan yanapt'apampi. en Fortaleza para la subtitulación del video insertado. Inglés ukax mä lista subeditores ukan correonakaparuw apayi, kawkhanti Kevin [en] Melboure, Australia ukax uñjaski. Kevin qillqat uñt'ayatya askicht'i [en] sitio Global Voices inglés uka aruna.\nJuk'a pachanxa, kimsa continentenakata, phisqha suyuta (países) ukat paqallqu jisk'a markata jaqinakax yanapt'asiniwapxi «Grito de resistencia de los guaraní Kaiowa uka sarawxata» [en] uraqpachana portugués ukat inglés aruna.\n26 de octubre de 2012: Ines [fr] kullakax qillqatw francés arur jaqukipi [fr].\n31 taypi sata phaxsit 2012 marata: Cristina [ca], Mario [de] ukat Gabriela [es] qillqäw catalán, alemán ukat español arur jaqukipapxi.\n2 uru jalluqallta phaxsit 2012 marata: Giuliax [it] italiano aruruw jaqukipi .\nJichhax Global Voices ukan yaqhip jaqukipirinakax uka kipkarakiw lurasipki, yaqha arunakan juk'amp jach'aptayañataki.\nAka qhipa maran fundaciones ukat yanapt'anakamp yanapt'asinipk ukanakaruw jallallt'ata, juk'amp nayraqatar sarantañataki. yanapanakax ayudan servidor ukan espaciopar yanpt'añatakiwa, ukhamarak administrativos, Global Voices ukanakataki.\nAka mara tukusinxa, mä waxt'a Global Voices .\nukar waxt'añ yant'ama.


Hechos 7 - Holy Bible [Aymara Bible 1997] - (Hec 7)\nUcatsti sacerdotenacan jilïripajj Estebanarojj jisct'änwa: —¿Take acanacajj uqhamapuniti? —sasa.\nEstebanasti sänwa: —Munat jilatanaca, uqhamarac awquinaca, ist'apjjeta. Jach'a ch'amani Diosaw Abraham awquisarojj uñstäna Mesopotamia orakencquïpana, janïra Harán ucsaru jaquir sarquipana.\nDiosajj saraquïnwa: ‘Orakemsa, familianacamsa apanucuwayjjam. Ucatsti sarjjam cawquïr oraktejj uñacht'aycäma ucqharu.’\nAbrahamasti: ‘Iyaw’ sasaw, Caldea chekatjja mistuwayäna. Ucatsti Harán sata chekar jaquiriw sarawayjjaraquïna. Awquip jiwjjepansti, Diosajj aca orakeruw irpanjjaraquïna cawquintejj jichhajj jumanacajj jacapcta ucqharu.\nUcatsti janiraquiw cuna herencia uca orakenjj churcänti, ni mä jisc'a oraksa. Ucampisa Diosajj orak churañataquiw arsuwayäna: ‘Jumajj jiwjjät ucajja, aca orakejj wawanacamancaniwa’ sasa. Ucürunacanjja Abrahamajj janïraw wawanïcänti.\nDiosajj Abrahamarojj saraquïnwa: ‘Wawanacaman wawanacaparojj yakha marcanquir jakenacajj pusi patac mararaquiw t'akhesiyapjjaraquini.’\nUcampisa Diosajj saraquïnwa: ‘Nayaw cawquïr marcatejj jupanacaru t'akhesiyapcän ucarojj juchañchascäjja. Israel jakenacasti uca marcatjja mistunjjapjjaniwa. Ucatsti nayaruw aca chekana sirvipjjetani.’\nDiosajj Abrahamampejj mä arust'äwi luri, circuncisión churasina, uca arust'äwit amtasiñataqui. Ucatwa Isaac wawap nacipanjja, Abrahamajj quimsakallko urutjja circuncidäna. Isaacasti uca quicparacwa Jacob wawapampejj luräna. Jacobosti uqhamaraquiw wawanacapampejj luraraquïna. Ucanacasti Israelan tunca payan marcan awquinacapänwa.\n“Uca Jacobon wawanacapajj jiwasanacan awquinacasaraquiwa. Jupanacasti José jilapatjja envidiasipjjänwa. Ucatwa aljantawayapjje Egipto marcar apatäñapataqui, ucampis Diosajj Joseampïscänwa.\nTake t'akhesiñanacapatsa imaraquïnwa, amuyt'sa churaraquïnwa. Ucatsti Egiptonquir rey Faraonampiw yanapt'ayaraqui. Uca reyisti Josearojj Egipto marca apnakeritwa utt'ayäna, uqhamarac quicpa reyin utap apnakerita.\n“Ucapachasti mä jach'a mach'aw utjäna Egipto marcana, uqhamarac Canaán marcansa. Take jakenacasti wali llaquitaraquiw uñjasïna. Awquinacasasti janiw cuna mank'añs jicjjatapcänti.\nJacob awquisajj Egipton trigo utjatap yatisinjja, wawanacaparuw qhitäna, ucanacasti jiwasan nayra awquinacasawa. Jupanacasti jan uñjcasaw Egipto marcar sarapjjäna.\nKhepa cuti sarapcän ucqhajja, Joseajj jilanacapampejj uñt'ayasjjänwa. Egiptonquir jach'a reyis yatjjaraquïnwa Joseajj cawquinquirïcantejj uca.\nJoseasti Jacob awquiparojj jac'aparuw jawsayasjjäna, uqhamarac takpach familianacapampirusa. Familiapasti pakallk tunca pheskani jakenacänwa.\nUqhamatwa Jacobojj Egipto marcan jacasïna. Ucanaracwa jupasa, uqhamarac jiwasan nayra awquinacasas jiwjjapjjäna.\nJacobon ch'aqhanacapasti jaya maranac khepatjja Siquem sat oraker apatajjänwa. Abrahamajj Hamur sat jaken wawanacapat alcataynasa, uca sepulturaruw uchjjapjjaraquïna.\n“Cuntejj Diosajj Abraham awquisaru juramentompi arsuwaycatayna ucan phokhasirjamäjjëpanjja, israelitanacajj Egipto marcanjja waljaptjjapjjänwa.\nUcapachasti Egiptonjja yakha reyiw utt'asjjäna, jupasti janiraquiw Josearojj uñt'cänti.\nUca reyisti jiwas castanacarojj wal sallkjäna. Awquinacasarusti wal t'akhesiyaraquïna, asu wawanacapar apanucuyasa, uqhamat jiwarapjjañapataqui.\nUcürunacanwa Moisesajj naciraquïna, Diosataquisti jupajj wali suma wawänwa. Awquinacapasti quimsa phajjsiw utapan imantat juparojj uywapjjäna.\nCunapachatejj uca wawajj apanucutäcäna ucqhajja, Egiptonquir reyin phuchapaw uca wawjja aptasi. Jupasti utapar apasjjasinjja wawapäcaspas uqhamwa Moisesarojj uywasïna.\nUqhamatwa Moisesajj wali suma yatichatäna, cawqhacamatejj egipcionacajj yatipcäna ucacama. Moisesasti wali ch'amanïnwa arsüwipana, luräwipansa.\n“Cunapachatejj niya pusi tunca maranëjjän ucqhajja, marca masinacaparuw uñjiri sarañ munäna.\nSarasinsti Moisesajj Egiptonquir mä jakeruw uñjäna, israelit masiparu jawk'jasquiri. Moisesasti jupat arjjatasisinjja uca Egipcioruw jiwayäna.\nJupajj munänwa israelita jilanacapan amuyasipjjañapa Diosajj jupa toke jupanacar khespiyaspa uca. Ucampis jupanacajj janiw ucjja amuyasipcänti.\nKhepürusti Moisesajj pani israelit jakenacaruw nuwasir uñji. Ucatsti jupanacarojj sumancthapiyañ munäna ‘¡Jumanacajj jila puräpjjstajjaya! ¿Cunatrac jumanacpura nuwasipjjtasti?’ sasa.\nUcatsti marca masipar nuwcän ucajja, Moisesarojj aqham sasaw nuct'i: ‘¿Jumanjja cuna lurañamas utji? ¿Qhitis jumarojj jilïrit, jan ucajj juesatsa nanacjjar uchtam?\n¿Jumajj cunjämtejj masürojj mä egipcio jaker jiwayctajja uqhamaracti nayar jiwayañ munista?’ sasa.\nUc ist'asinsti, Moisesajj jaltjjewa, ucatsti Madián sat chekaruw sarjje. Ucansti yakha marcanquir jakjamaw jacäna, pä wawaniraquïnwa.\n“Ucat pusi tunca mara pasatatsti, Sinaí sat kollu jac'a wasaranwa sarnakascäna. Ucansti mä angelaw juparojj uñsti, mä nina akasquir jisc'a kokana.\nMoisesajj uc uñjasinjja, musphatawa uñjasïna. Juc'amp sum uñjañataqui jac'achascasinsti, mä ar ist'i, aqham siri:\n‘Nayajj Abraham, Isaac, Jacob awquinacaman Diosapätwa’ sasa. Ucapachasti Moisesajj ajjsarañatwa qhathatïna, janiraquiw juc'amp uñjañ muncänti.\nTatitusti juparojj sänwa: ‘Wisqhum apsusim cayunacamata, tact'ctas uca orakejj kollanawa.\nNayajj Egiptonquir wawanacajjan t'akhesitapwa uñjta. Ist'aractwa jupanacan jachatanacapsa. Ucatwa nayajj sarakanta jupanacar khespiyañataqui. Jichhajj jutam, nayaw jumarojj Egipto marcaru qhitäma’ sasa.\n“Egiptonquir israelitanacajj Moisesarojj jan yäkapcchïnsa: ‘¿Qhitis jumarojj jilïritsa juesatsa nanacjjaru uchtam?’ sapcchïnsa, Diosajj juparuw qhiti, mä jilïrita uqhamarac khespiyirita. Ucatwa Diosajj angelap qhitanïna, mä nina akquir jisc'a kokan jupar uñstasa.\nUca Moisesapï jiwasanacan awquinacasarojj Egipto marcatjja apsunïnjja, milagronacampi uñacht'äwinacamp uca oraken lurasa, uqhamarac Mar Rojo sat kotansa. Wasaransti pusi tunc mararaquiw milagronacampi uñacht'äwinacamps luraraquïna.\nUca quicpa Moisesaraquiw israelitanacarojj parläna: ‘Diosaw jumanacataquejj mä profeta sayt'ayarapipjjätam jumanac taypita, cunjämtï nayar qhitanquit uqhama. Juparuw ist'apjjäta.’\nMoisesasti wasaranjja uca israelita jakenacampiraquïnwa. Uqhamaraquiw jupajj Sinaí kollunsa Diosan angelapampejj parläna. Jiwasanacan awquinacasampïcasinjja, jupajj uca ángel tokew jacañ arunacjja catoke, jiwasanacar churañataqui.\n“Ucampis awquinacasajj janiw juparojj jaysañ munapcänti, jan ucasti jan ist'iriw tucupjjäna, ucatsipana Egiptor cutt'jjañac munjjapjjäna.\nAaronarusti sapjjänwa: ‘Diosanac lurarapipjjeta, nanacan nayrakatajj sarapjjañapataqui. Egipto marcat apsunipquitu uca Moisesarojj: ¡Cunajj camachjjchi!’ sasa.\nUcat jupanacajj mä dios lurapjje, vaca kallur uñtata. Uca diosar yupaychañataquisti sacrificio loktapjjäna. Uqham quicpa amparanacapampi mä dios lursusisinsti, cusisipjjaraquïnwa.\nUcatpï Diosajj jupanacarojj jaytanucjjänjja, jupanacasti warawaranacaruquiw yupaychapjjäna, cunjämtï profetanacajj kellkapcäna uqhamarjama: ‘Israelit jakenaca, ¿pusi tunca mara wasaranccasinjja animalanac qharsusina sacrificionac loktapjjestati?\nJaniwa, ucatsipan jumanacajj Moloc sat diosan templopjjay apapjjstajja Renfán diosan warawarapsa, cawquïr diosanactejj jumanac quicpa lursusipcta yupaychañataqui ucanaca. Ucatpï jichhajj nayajj jupanacarojj marcapat apsusina, Babiloniat juc'amp qhurir ananucöjja’ sasa.\n“Awquinacasanjja utjänwa wasaranjja arust'äwi carpa, ucasti luratänwa cunjämtejj Diosajj Moisés toke arscäna uqhamaru, saraquïnwa cunapachatejj lurapcäta ucqhasti cunjämtejj uñjcta uqhamäñapawa.\nAwquinacasasti mä herenciäcaspas uqhamwa uca arust'äwi carpjja catokapjjäna. Josué chachampi chica jutirinacasti, uca santuario apanipjjaraquïnwa, cunapachatejj yakha marcanquir jakenacan orakenacap catuntapcän ucqhajja. Uca orakenquir jakenacarusti Diosajj ananucjjänwa, israelit jakenacar uca orakenacap churañataqui. Ucasti Davidan urunacapcamaquiw uqhamajj lurasïna.\nRey Davidasti Diosan nayrakatapanjja asqui jaket uñt'atänwa. Jupasti mä jach'a templo lurañ munäna, Jacobon Diosapajj ucan utjañapataqui.\nUcampis Salomonawa uca Diosan utapjja lurawayi.\nJanis alajjpachanquir Diosajj jakenacan amparanacapamp lurat templonacan jacchi ucasa, cunjämtï profetajj sisqui uqhama:\n‘Alajjpachajj konuñajjawa, Acapachasti cayunacajjan tact'añapawa. ¿Cuna cast utsa lurarapipjjetäta? sasaw sï Tatitojja. ¿Jan ucajj cawqhancha nayajj samart'iristjja?’\n¿Janit take ucanacajj amparajjampi luratäquejja?\n“Estebanajj sascaquïnwa: Jumanacajj sinti kala chuyman jakenacäpjjapuntawa. Jinchunacamasa Diosar jan uñt'ir jakenacanjamawa. Jumanacajj Kollan Ajayu conträpjjaractawa, cunjamäcäntejj awquinacamajj uqhamaraquïpjjtawa.\n¿Cawquïr profetanacarus awquinacamajj jan t'akhesiyapcänjja? Ucatsipana mayni asqui jaken jutañapat yatiyirinacarusa jiwayapjjaraquïnwa. Jichhasti jup jutjjepanjja, jumanacajj juparojj catuntasinwa jiwayapjjaractajja.\nJumanacajj angelanac toke Diosan camachi arup catokasinjja janiw ucarojj phokhapctati” sasa.\nCunapachatejj jilïrinacajj uca arunac ist'apcän ucqhajja, jupanacajj colerasipjjänwa Esteban contrajja, laca ch'aqhanacapsa t'urusipjjaraquïnwa.\nUcampis Estebanajj Kollan Ajayumpi phokt'atäsinwa alajjpachar uñtasina, Diosan jach'a cancañap uñjäna. Jesusarusti Diosan cupëjjapan sayt'atäsquiri uñjaraquïna.\nUcatsti saraquïnwa: “¡Uñtapjjam! Nayajj alajjpachanac jist'arat uñjta. Jaken Yokaparusti Diosan cupëjjapancasquiri uñjaracta” sasa.\nUqham ist'asinsti, jupanacajj jach'at warartatapjjäna. Jinchunacapsa llupantasipjjaraquïnwa. Ucatsti mayac Estebanarojj catuntapjjäna.\nUcatsti marcat ankäjjar irpsusinwa kalamp c'upjapjjäna. Uc lurir testigonacasti isinacap thatsusisinjja, mä waynaruw catuyapjje. Uca waynasti Saulo sutinïnwa.\nEstebanajj kalamp c'upjatäcäns ucqhajja, aqham sasaw oracionan mayisïna: “Tatit Jesús, ¡ajayojj catokt'asjjeta!”\nQuillt'asisinsti, jach'at art'äna: “¡Tata, jan aca jucha luratatjja jupanacar juchañchamti”! sasa. Uqham arsusinwa jiwawayjjäna.


Citizen Media · Jallu qallta phaxsi, 2009 · Global Voices Aymarata\nCitizen Media · Jallu qallta phaxsi, 2009\nIsturyanaka Aka tuqita Citizen Media Ta Jallu qallta phaxsi, 2009\nÁfrica Subsahariana 22 Jallu qallta phaxsi 2009\nAmtawi OneMinutesJr 12 ukhamaraki 20 maranakani waynanakaruxa oraqpachanwa churi jupanakan arst’asiñapataki parlaña, yatiqaña churawinaka jinchu tuqi nayratuqi ukat yatiyañataki qurpa tuqi, laxranaka jayanqirinakaruxa nayrampi uñjaña tuqi mä ratunaki.\nEuropa Occidental 16 Jallu qallta phaxsi 2009\nJumax yatiyatati jichhurunakanxa Europa markan walja jach’a yatiqañ utanakan yatiqirinak phuqsutatapxa? Waranqha waranqhanakaw ikirasipki, phayasipki, parlasipki, ukhamaraki phunchhawinaka lurasina jach’a uta tantachasiwina arkatasina qulqichirinakaru yatichañ yatiqaw tuqiru ukhamarusa sutiyatawa proceso de Bolonia mä jach’a amta mayachasiñataki aka Europa markanaka ukjamaraki mayachañataki yatichawinaka aka taqi jach’a yatiqañ utanakana.\nAka urux khaya 1992n maran Canada tuqin Ted Dave jupaw qalltawayatayna, Buy Nothing Day movement [es] aka urusti 60nk markanakarurakiw uraqpachan ch’iqitatawayatayna, Japunax uka taypinkiwa. Aka urun amuyupasti, aka jutir (28 ur saraqataruw Noviembre phaxsit saraqataru) Japunisanakax jawillt’atapxataynawa aka alasiñ tuqit amuykipañataki. Jan kuna alasiñ urut ullarawinaka: Provide a moment...\nMéxico: Internetax Apnaqañatakiwa\nLatin America 11 Jallu qallta phaxsi 2009\nMexican Diputadunakax walja yapxatawinakwa impuesto tuqitakix 2010n maratakix yapt’awayapxatayna, Impuesto Especial Sobre Produccion y Servicios (IESPS) tuqirusa, 3% internet ukjamarak TV cableninakaru.


Versi�n en Castellano de este sitio | English version of this site\nIsk'a Aru Piwra\nAymara-->Castellano Castellano-->Aymara Ingl�s-->Aymara Aymara-->Ingl�s\nAnkilita ch'amak kanka�apatatpacha (Roman Crespo)\nAwtuwus jaqi jiwayiri (Roman Crespo)\nTunka, ampara luk'ananakjama (Roman Crespo)\nAymar K'ajsuwi(Nacionalismo Aymara) (Siku Mamani)\nParla�a (Julian Phaxi)\nWartulina Sisa(Rosalia Choque)\nTitiqaq qutat layku yatxapxa�ani (Domingo Sayritupac)\nAymar Jarawi (poesia aymara) (Vicente Alanoca)\nMunat Aymar Jilatanaka, Kullakanaka;\nYuspun yuspakara aka Aymar Internet Utaru sart'a�atamata. Nayra 1994 maraniw aka Aymar WWW-laphinak qalltatapax. Ukatpachanstixa, taqikun jaqiw sart'apxix aka Aymar Utaru. Niya jukpach uka sart'irinakastixa, wasa markanak tuqinipxiwa. Ukataw niya q'al Aymar Ut WWW-laphinakaxa; kastillanut, inklisat qillqantataskix. Jichhsatixa, uka yaqha markan sart'irinakastixa, jiwas arusas, jiwas lurawisanaks, nayrapach achachilanakasan lurawipas, m� isk'itaks unt'apxiwa.\nUkhamarakisti, jiwasat jaq sart'irinakax, m� payanakakis, utjawarakiwa. Ukatstix jiwas masinakasti, parla� mayakiw yatipxirjamawa. Janjamaw aymaran qillqanta�a, ullanta�a yatjirjamapxkiti. Ukataw wali ch'amachayasipxta aka aymar arus qillqata (alfabeto) tuqiru.\nUkjamarakistixa, aru isturirinakaxa (linguistas), q'alpacha jiwas aymar arusax chhaqtaspaw sasipxiw, sarakisa. Uka aymar aru chhaqa�apax, jiwasanak jan arsu� parla� muna� layku, siwa. Ukjamapunjamarakisa, niya taqpach marka utjir masinakastixa, janjamaw wawanakaparux aymar arusax yatichasipkiti. Ukatsixa aka Internet Aymar Ut chiqanstix, aymar arusat jakatatapta�a layku walpuni ch'amacht'ayasiptawa.\nUkataw, munat jilatanaka kullakanaka, aka laphinnakanstix aymar qillqatkamakiw jaki�ani. Jichhapachastixa m� qhawqha laphinaka utjixa. K'achat k'achatakixa allux WWW-laphinakampi phuqhanta�anixa. Ukatstixa, kumputadur achakump(mouse) k'ipillja�ani ukawjanaka chiqaru.\nAymara aru arst'a�axa jiwasanakankaskiwa. Arusaxa ch'amani, muxsa, thurunchata, qhipanakaxa yatiqata, yatxatata. Qillqa�atakisti utjaraki kunaymana amtanaka, ukanakasti, jichhakamasa niyawa kimsatunka jila. Qillqatasti, juk'aki Qillqa�axa yatinta�a, ukatakisti yati�a ulla�a-liyi�a. Ukhamaraki yatiqa�a qillqa�a. Qillqa�a yatiqa�axa janiwa ch'amakiti. Munasinxa kunasa lurasikiwa.\nUkatakisti, yatiqa�ataki, qillqa�ani arusata: amuyt'awinakasa, yatiyiwinaka, u�jatanakasa, amtawinakasa. Qillqata apaya�ani masinakasaru, jilanakasaru, kullakanakasaru, phamilyaru; ukhamaraki tantachawinakasan jaqinakaru. Yatinta�a, ukatxa qillqsu�aniwa jakawisxata, lup'iwisxata, yaqhanakampi.\nSearch WWW Search aymara.org\nAymar wirpu timpupach kunjamanaka\nAymar wirpu mantayam. Ex. Yant'am lura�a-mpi\nAyrampitu Q'ajilu Conjunto Hermanos Paniagua de Puno. Letra\nAymar P'ampachawi Pinkill warurt'awi Conjunto Musical Comunidad Tambocusi de Larecaja, La Paz. Letra\nUktuwri(Octubre) - 2000 pachatsti, jichhurkamatixa 18-Jul-2019, aka qawqhanakaw sart'irinakax aka WWW laphiru.\nMailing list Akawj chiqansti, imailkamatakiw jiwasanaka parlaqt'asnax. Jiwas tuqtkamakiw arxayasi�ani.\nKunjams aka Aymar Ut lurat qillqatapa.


Victoria Tinta Quispe · Willka kuti phaxsi 2013 · Global Voices Aymarata\nVictoria Tinta Quispe · Willka kuti phaxsi, 2013\nTaypi sata phaxsi 2017 3 Qillqatanaka\nLakan phaxsi 2017 5 Qillqatanaka\nLlamayu phaxsi 2017 5 Qillqatanaka\nAchuqa phaxsi 2017 4 Qillqatanaka\nChinuqa phaxsi 2017 3 Qillqatanaka\nJallu qallta phaxsi 2016 4 Qillqatanaka\nTaypi sata phaxsi 2016 2 Qillqatanaka\nLakan phaxsi 2016 2 Qillqatanaka\nWillka kuti phaxsi 2016 2 Qillqatanaka\nLlamayu phaxsi 2016 2 Qillqatanaka\nJallu qallta phaxsi 2015 4 Qillqatanaka\nLapaka phaxsi 2015 5 Qillqatanaka\nSata qallta phaxsi 2015 5 Qillqatanaka\nLakan phaxsi 2015 4 Qillqatanaka\nWillka kuti phaxsi 2015 4 Qillqatanaka\nMara t'aqa phaxsi 2015 5 Qillqatanaka\nLlamayu phaxsi 2015 3 Qillqatanaka\nQasäwi phaxsi 2015 5 Qillqatanaka\nAchuqa phaxsi 2015 2 Qillqatanaka\nAnata phaxsi 2015 4 Qillqatanaka\nJallu qallta phaxsi 2014 4 Qillqatanaka\nTaypi sata phaxsi 2014 5 Qillqatanaka\nQasäwi phaxsi 2014 6 Qillqatanaka\nAchuqa phaxsi 2014 3 Qillqatanaka\nAnata phaxsi 2014 6 Qillqatanaka\nChinuqa phaxsi 2014 7 Qillqatanaka\nWillka kuti phaxsi 2013 8 Qillqatanaka\nMara t'aqa phaxsi 2013 3 Qillqatanaka\nQasäwi phaxsi 2013 10 Qillqatanaka\nAchuqa phaxsi 2013 5 Qillqatanaka\nJallu qallta phaxsi 2012 8 Qillqatanaka\nLapaka phaxsi 2012 7 Qillqatanaka\nSata qallta phaxsi 2012 5 Qillqatanaka\nLakan phaxsi 2012 12 Qillqatanaka\nWillka kuti phaxsi 2012 10 Qillqatanaka\nMara t'aqa phaxsi 2012 3 Qillqatanaka\nLlamayu phaxsi 2012 10 Qillqatanaka\nQasäwi phaxsi 2012 10 Qillqatanaka\nAchuqa phaxsi 2012 9 Qillqatanaka\nAnata phaxsi 2012 4 Qillqatanaka\nChinuqa phaxsi 2012 7 Qillqatanaka\nTaypi sata phaxsi 2011 7 Qillqatanaka\nSata qallta phaxsi 2011 5 Qillqatanaka\nLakan phaxsi 2011 9 Qillqatanaka\nWillka kuti phaxsi 2011 9 Qillqatanaka\nMara t'aqa phaxsi 2011 5 Qillqatanaka\nLlamayu phaxsi 2011 9 Qillqatanaka\nAnata phaxsi 2011 9 Qillqatanaka\nJallu qallta phaxsi 2010 11 Qillqatanaka\nLapaka phaxsi 2010 7 Qillqatanaka\nGlobal Voices Aymarata · Apthapita 9 Taypi sata phaxsi 2009 · 417 Qillqatanaka\nMi nombre es Victoria Gimena Tinta Quispe, nací el 29 de diciembre, en Pucarani Provincia Los Andes del departamento de La Paz, Bolivia, allí crecí y culmine mis estudios de secundaria; luego mi vine a Ciudad el Alto para proseguir con los estudios superiores en año 2004 ingrese a Universidad Pública de El Alto, a la Carrera de Lingüística e idiomas y culmine en año 2009. Actualmente soy editora y traductora en Global Voices Aymarata.\nImaylu Victoria Tinta Quispe\nQhipa qillqatanaka Victoria Tinta Quispe Ta Willka kuti phaxsi, 2013\nRusia markankiri Pavel Durov, red social uka uñstayirix janiraw mutuñ utar sarkaniti\nEuropa Central y del Este 26 Willka kuti phaxsi 2013\nPavel Durov jupax Rusia markaruw kutt’axani. San Petersburgo uksan dectectivinakax yatxatäwinak suyt’ayxapxiwa.\nMilitante talibán pakistaní jupax Malala ukatakiw mä carta abierta qillqt'i\nAsia del Sur 22 Willka kuti phaxsi 2013\nAdnan Rasheed, Tehreek-e-Taliban de Pakistán uksam militantipaxa, mä carta qillqt'atayna ukanx akham sasa qillqt'atanwa, paquistaninkirinakax utanakaparuw sarxapxañapa madraza local ukan yatichay thaqhapxañapa sasa.\nNayrïr witiyu ciudadano atipt’asiwi: Video Activo\nLatin America 22 Willka kuti phaxsi 2013\nGlobal Voices español ukax nayrïr witiyu ciudadano atipt’asiw proyecto luri, hispanoamericanas uksankirinakaw audiovisuales uka witiy waruqt’awinak lurasin chikancht’asipxañapatkiw jawillt’i. Aka atipt’asiwitakix temáticas ukanakax akanakwa: – Cultura – Acción social – Medio ambiente. Akanakax uraqpachan arusitawa. Kunjams jiwasan saräwinakas apnaqasktana, kunjams jiwasan markastak sartasisktan ukatx cambio climatico ukxats waljaw aruskipäwinakax utji....\nChina: Jaingmen markan residentinakax mä planta de uranio kuntraw sartasipxi.\nAsia Oriental 20 Willka kuti phaxsi 2013\n12 uru aka willka kuti phaxsit aka 2013 maranx Jiangmen markanx patak patak markachirinakaw sur de Guangzhou marka jak'an kallinakapan mä planta de prosecadora kuntraw sartasipxi.\nArabia Saudita: Warminakarux juicios públicos ukar sarapxañapax jark'atawa\nMedio Oriente & Norte África 19 Willka kuti phaxsi 2013\nJueces sauditas jupanakax warminakarux juicios públicos ukar sarapxañapx jark'asipkakiwa, ni jak'a phamillapk ukhas chikanchasipxañap munkiti. Wasüru[18 uru willka kuti phaxsita ] Umar Al-Saeed, ukan payïr sesión del juicio ukanx mamaparu ukhamarak warmiparus janiw mantayapkanti.\nVÍDEO: Aplicación StoryMaker ukx kunjams apnaqasispa\nCitizen Media 6 Willka kuti phaxsi 2013\nSmall World News ukax jichhakiw mä vídeo uk YouTube ukan uñacht'ayi, ukanx kunjams aplicación StoryMaker uka apnaqasisp ukan may may thakhinakap uñt'ayi, ukax mä herramienta uljamaw yatiyirinakan (periodistas) kipka yatiyaw reportenakap teléfono Android uka apanaqas uñt'ayapxañanakapatakiwa.\nKenia 2 Willka kuti phaxsi 2013\nHormigas de animación tridimensional, jamach'inaka ukat jabalíes ukanakax janiw figuras emblemáticas ukjamakiti... Kunatakisa? Kenia markachirinakatakixa. Campaña Wazi ukax divertidos cortometrajes ukjamawa.\nIrán: «¡Mundial ukan anatapxaniti!» (WITIYUNAKA)\nLatin America 1 Willka kuti phaxsi 2013\nIraníenkirinakax turkakipäwir amtasax wali k'uchikiw amtapxi. 18 uru mara t'aqa phaxsit aka 2013 maranx equipo nacional de fútbol Irán markan Mundial de Fútbol 2014 Brasil markan clasifikasiniw sas yatisitapatx walpunw kusisipxäna.


Global Voices Aymarata » Iranínkirinakax nayrïr khununtäwitw jamuqanak apsupxi · Global Voices Aymarata » Print\nJaqukipäw uñt'ayata/apkatata 5 Chinuqa phaxsi 2016 14:39 GMT 1\t · Qillqiri Mahsa Alimardani (es) ukan jaqukipiri\tJorge Soza, Emma Quispe Mamani\nCategoria-naka: Medio Oriente & Norte África, Irán, Citizen Media, Fotografía\n@GaryLewisUN jupan jamuqapa.\nPhaxsüru paqallq uru saraqatat jallu qallt phaxsinx iraníes jaqinakax wali suma janq’u khunu pata markan sartasipxatäna.\nKawkïr jaqinakatix lak’a markat uñt’apki wali panttjataptawa. Kunatix aka Irán markanx pusi kasta pachanakaw utji. Ukat Teherán markan Alborz kapitalapax anqhuman muyuntataw jikxatasi, juyphipachanx wali suma markarakiw uñanaqi.\nIrán markanx jalluqallt phaxsinx janiw khunurïkiti. Kunatï 2014 maranx qhipa qhununtäwix anata phaxsinänwa, ukatwa yaqhip thakinakax jan pacha walitapat jist’antat jikxatasipxäna. Irán markan khununtätapax wali jan amuykañawa, ukhamarakiw chinuqa phaxsin 2008 maranx khununtawayi, ukhastï pä uruw sayt’atäna, ukhax Teherán kapital markanx kuna luräwinaksa suyt’awayänwa.\nAka maran nayrïr khunutapatx walja apnaqirinakaw medios sociales tuqi yatiyawayapxatäna. Gary Lewis, residente ukhamarak Irán markan coordinador de la ONU jupax jamuqanak jayan jakïr masipañakatak uñist’ayawayi, Teherán markax wali suma janq’u uñtasitapata.\nTeherán markax akürunakax wasitat khunxatataw jiqhatasiwayi. Gary Lewis jupax uraqpachankir masinakar uñjat’awayapxam sarakiwa.\nAhmah Khomeini, Irán markan Fundador de la Revolución Islámica ukan allchhipan wawapawa, jupastï Teherán markan mä quqax janq’uk khunxatatak uka jamuq uñist’ayawayaraki, ukanx “machaq khunu, jallallapan yatiqirin urupatapata” sasaw saraki.\nPaqallq ur saraqata jalluqallt phaxsin amtasiw  pallapallanak yatiqirinar jiwayatapa, ukasti p’iqinchatänwa dinastía Pahlavi ukampi 1953 marana, universidad de Teherán tuqina.\nBabak Rahimi uka apnaqirix Instagram tuqiw mä suma jamuq Torre Milad ukat uñist’ayawayi  uka torrex Teherán markan jiqhatasi “khunu”, “juyphi pacha” sasa.\nSitï jamuqanak uñart’añ munsta ukhax #برف  (nieve) Instagram tuqin uñart’asma.\nURL to article: https://aym.globalvoices.org/2016/01/7773\n Torre Milad ukat uñist’ayawayi : https://es.wikipedia.org/wiki/Torre_Milad


Jaqi Aru |#8c6239\nSantiago de Huata Markanx Alcalde chhijllatañatakix phisqha candidatos ukhaw utji\nMallkunakamp mama t’allanakamp markachirinakampix candidatos ukanakarux propuestas uñt’ayäwinakap phuqhapxañap mayipxi, ukampirus candidatos ukanakax pusi cantón ukat 36 markanakan\nJach’a amtajax phuqhasiwa\nWalja yatiqir masinakatakix ukhaman yatiqañax jasakipachanwa, ukampirus nayatakix janiw jasakanti jan ukasti urut urur marat mararuw walja jan walt’äwinakax utjawayarapitu. Ukampirus akankayätwa. Askinakwa jikxat’asiyäta.\nSank’ajawira markanx challwax janiw utjxiti\nAkürunakanxa, wila masinakax janiw nayra maranakanjam challwx katxapxiti, kunalaykuti yaqhip challwanakax urutjam urutjamaw chhaqtxi. Ispi, qarachi ukat pijiriya ukakiw utjaski.\nQuinal q’uma jalsu phujut markanakam jan walt’ayasïwi\nSuxta phaxsiw jan q’uma uman jikxatsipxäna, San Felix, Dorado Grande, Chico ukat Santa Teresa markanakax mayacht’asiñw amtapxäna, ukhamat wasitamp uma phuju lurañataki. Tuberias ukanak alanipxäna, kunjamati, nayrax luratakan ukakipkwa lurapxäna. Santa Rosa ukat San José markanakaxa, San Felix markan q’uma uma phujupan umapx janiw apxapxiti\nChachacomani markat Cuyahuani markaru\n2010. Mä kallijunanjam makhatkasax mä jisk’a yatiqañ uta jikxatta. Janiw ikiñ utasa, manq’añ utasa ukat yatintañ utas utjirikiti, ukhaw uta luräwimp qalltaskiri; ukatx jisk’a yatiqañ utan pä yatintañ utan yatiqapxirïtxa\nFondo Indígena ukat alat wakanakax janiw lichi churkiti\nProyecto ukanx yatxatatanakaw Pocoata Grande uksan uka uywanakar uñjapxani, sasinw säna. Janiw kunas uka arsutar phuqhaskiti, yaqhip wakanakax jiwarxiwa, mä qawqha jilat kullakakiw wawanakani. Uka uywanakax janiw jila chanimp alatarjam lichx sum churkiti.\nArusar jayump jayuncht’at manq’añ munta\nUka pachax yatichirinakax wali qhurunakapxiriwa, jani panka apatajatx jawq’apxirituwa; yatichirinakaxa, awkijan jan qullqi utjatapatx panka jan alarapkitu ukxa janiw amuyapxirikiti.\nBoliviampir ayllujampir yanapt'añ amtan qalltäwipa\nAka Jach’a yatiqañ utax lup’iwijs turkakiptayituwa… Ukat jichhax tesinajax “Extracción de la bromelina” (encima enzima de la piña) ukhamarak “Producción de charque de llama” ukatuqit lurtxa.


Global Voices Aymarata » Samart’añatakix wali jayw sarapxi: Croacia-Serbia qurpas makiptasaw mayn mayn arst’apxi · Global Voices Aymarata » Print\nSamart'añatakix wali jayw sarapxi: Croacia-Serbia qurpas makiptasaw mayn mayn arst'apxi\nJaqukipäw uñt'ayata/apkatata 11 Taypi sata phaxsi 2015 2:33 GMT 1\t · Qillqiri Caoimhe Butterly (es) ukan jaqukipiri\tGabriela García Calderón Orbe, Chambi Choquemisa\nCategoria-naka: África Subsahariana, Europa Central y del Este, Medio Oriente & Norte África, Croacia, Eritrea, Irak, Palestina, Serbia, Siria, Citizen Media, Guerra & Conflicto, Human Rights, Humanitarian Response, Migration & Immigration, Refugees, The Bridge\nÑä Serbia de Sid qurpar puriñataki, tunq chhuxl ukhamarak nawus yaputaypin utjanwa, warminakaru, chachanakar ukhamarak wawanakar katuqañataki. Jan uphisiyal paskatañ entre Serbia ukhamarak Croacia qurpax lupimp k’ajtatat ch’uxña pampanakamp muyuntatawa, jayjans huertos de manzanos ukanakaw uñtasiraki ukatx uka ch’ujtat pampanakax mä samart’awiw khitinakatix walxa paqürunak walxa paxsinak sarnaqapkatayna jupanakatakixa. Mä pach ukankasaxa, saririnakax kunayman asxarayäwinak khä fronteras militarizadas ukan ukhamarak kuntisiyunis deshumanizantes ukanak armt’apxi kunapachatix uka muxsa achunakan qhusu umanakap ukarut ch’irwst’at ukawj granjero ukan waxt’at arst’añataki ukhamarak samart’añatak umantapxi ukjaxa.\nAwkinakax jisk’alalanakaparx ichxarusipxi, juk’amp jach’a wawanakaparx thixniru ukatx muchilanakapayrx jikhanipar k’ipintata uka mankhin kunayman yänakap apararasitaw ukankaraki. Narin, Mosul yatichirixa, pächt’asiwa kunawsatix jupampi ukhamarak jupan grupo de sobrevivientes, yazidíes ukhamarak kurdos iraquíes, jupanakamp khä yanapir qurpan sultatunkan k’añaskupar jak’acht’asi ukjaxa uka k’añaskux ñä chhuxllu tuqu yap qalltxi ukjar sayt’ata, Ukat khuyjarux, Croacia markanx mä chhuxllu tunqu pamparuw kiptxi. “sapa chillqtax Iraq markat jayankatawa, ukhamarak ch’axwawinakapat jiwayasiwinakapat ukhamarak kunayman jaytjawinakat jayankatarakiwa, wali ch’amanwa”, siwa. “akax wali jasakjamakiwa— armasxapxtwa kunjamakantix asalwu sintisiñaxa”.\nFatima, kullakax kimsïr wawapat usur jaqiwa, qarjataw puri, ukachtar lupïtapatsa, laq’a ch’urawïtapatsa ukhamarak ukachtar jayatapatsa excursiones familiares a la aldea de su padres en Siria ukjatx amt’asiskakiwa. Mohammed Ali, jupan kimsa maran yuqallqallupaxa, nayraruw jali. sandalias veraniegas ukap uchjt’ata, quchal pantalunani ukhamarak mä jach’a chalikun lluchhuchrant’ata, uka mankhin mä jach’a laram unicornio lluk’unt’ata uka anatañax mä qurp makhipanipkatayna ukanaw jupar yanapirinakax churanipxatayna. “janipuw uka unicornio ichumukuskiti”. “ manq’ churi, jupampkusk ikiyi ukhamarak sarnaqäwinakajxat parlxayt’i”, sasaw mamapaxa si.\nMahmoud, palestino del campo de refugiados de Yarmouk en Damasco yatiqt’irixa, ipasiripan amparap katthapisaxa, akham sasaw si: “akaw jiwasan tistinusaxa. Achachilanakasan ukhamarak awkinakasan pach sarnaqäwinakapaw sarnaqtana. Ukhamat sapa puñtawa, sapa tayna uraqisat arksutaxa, sapa kutiw utat juk’am jayar arkamukutaxtana”.\nUkatx, paqallq pachanak ukachtar junt’u lupin sutinakax khä comparativamente solidaria policía fronteriza croata ukan qillqantatañapataki suyarasipki, ukan Mahmoud jilatax apt’äw, ch’axwaw, munasïw jayllint’anak khithinakatix jupa jak’an qunurasipkchi jupanakatak jayllintt’i.\nQhartatpachawa, buses ukanakax purinipxi, khä ch’axwtaw situwasiyunanakat, arktawinakat ukhamarak taqpach t’aqhisïwinakat walxa qurpachäw thaqir jaqinakaruw apapxi. Jan ukhamakipansti, mä constante q’alpachanina khä entre todos es la sensación de desplazamiento ukhamarak a menudo vulnerabilidad ukaxa, sikt’äwinakana ukhamarak mayïwinakan uñjt’ayatawa, ukatx nayrja ukhamarak jichha llaki chuym ch’allxtayasir amthapïwinakaw amthapipxaraki.\nKamaal ukhamarak Sabiha, kurda mediana edad de Mosul paninakarx mä primuw jupanakamp sari, Jamaal llamp’u chuymanixa, laq’a thakinx thujrupampiw sarantaski. Jupax qullañ utanaw ataque al corazón Ukat walirasiskäna kunawsatix ñä mä mar jilapachapachaw khä Mosul ukax ISIS ukamp katthapitaxa. khä, Sabiha jupamp jilir wawapampix laqakiw utapar sarapxatayna, ukanx utapax k’ala sakiyatäxataynawa pusi q’aju wawanakapax ukhamarak 13 maran imillapax chhaqatäxapxatayna, Iraq markaruw qhipaqapxatayna ukanx nä mä maraw wawanakap janir jutxasax thaqapxatayna, inas uka anqax markat k’ataq jikintsna sasa. Kunawsatix sarasipkatäna ukjaxa, Sabiha qullakax wal jachi. ukat chachapax qhumantt’i. Ukat amparat katthapis qurp makhipapxi, Jamaal jupamp chikt’ata.\nWaynanaka, achachilanaka, silla de ruedas ukankirinakax masinakapan ukhamarak wila masinakapan q’ipxarutapxiwa, usuchjatanakax, Wila masinakax, sap saririnakax, wayna panichatanakax amparat katthapt’asisaw Serbia qurpan buses ukanakat mä ch’ujtat markar saraqasipki ukjat Croacia qurparux kayumpikiw mä yaqha markar sarasipki. Uka jan wali, exhaustivo caos de la estación de trenes de Tovarnik, ukjata, anqa pampanakatatxa, al bien organizado ukhamarak acogedor campo de descanso manejado por voluntarios ukar inas sarxapchini, ukay khä mä campo de procesamiento recientemente establecido administrado por el gobierno ukarpunichini, walxüruw k’añaskur suyapxani, ukax walispaw siti puriñapar puriyxapxasp ukjaxa — ukanx wila masinaka, masinaka, yanapt’irinak jupanakar suyasinipki.\nUkat, arumt’xi ukjaxa, purinirinakax t’aqhisiwinakap ukhamarak pächasiwinakap arst’apxi. Thakhix janiw thakichjatakiti, inapachanakax mä yanapir tantanakan lurt’at utjaraki, saririnakax mä confirmación de caminos uk thaqapxi ukhamarak ch’usakit minas terrestres ukanakat uk uñamukusipxaraki, ukax jan katthapiyasiñataki, jan sultatunakan inatk churt’ayasiñataki, kunjamakitix jaqhipanakax jaytjatapxataynawa khä Horgos ukhamarak Roszke uka Húngara qurpan ñä ukhamanakaw pasatapäna.\nMä musphañ warawaranak pachan k’ajkir arumawa, Khalid, Quneitra markat 77 maran circasiano jach’a tatax, thujrun mä jach’a wulsa q’ipintat sarantaski janiw khithin yanapaps munkiti. “nayrar sartasipkakiñäni maynit maynikamp yanapt’asisa\namtawinak phuqañataki”. “ch’ullqhi jaqiptanwa ukhamakipans kunayman jan walt’awinakar t’aqhisiwinkaruw aka saräwinx puritats nayrar sartasipkaktanwa janiw kunas aynacht’ayapkstuspati”, sasaw sarir masinakapar iwxt’i.\nMä eritreas warminak tanta ukhamarak mä Congo markat sapa sari jupanakax mä naranja wulsa taqpachanip kumpartasipki. “wali jayataw jutapxta ukhamarak nänakax manq’at mutuñasa, wali jayanak sarañas yatitapxaptawa”. “waynanakaptwa ukhamarak ch’ullqhiptwa ukhamarus q’alpach wawanakar t’aqhisitapatxa chuymas p’akhintasipxituwa”, sasaw Mariam kullakax si, jupax 22 maran enfermería yatiqiriwa.\nMä iraquí yuqallitun tatapax sullkaparu ukhamarak q’ipipanakamp q’impt’at tataparuwa, achikaski, qhipxaruyasiñataki. Kayuqallunakapaxa, taqininjama, jach’a phusullunak phusullsutawa, ukhamat sapa takt’ax walipun ust’i. Ukat walpun warari ukhamarak achikt’asi, Ukat mawk’amjarux kunawsatix tatapax chuymas ch’allxtayasisaw nayrar sarxaruñapatak arkti ukatx jamas manqh jacht’asisaw saraski. Kunalaykutix jan qurpar jark’antatar puriñataki ukhamarak jan jaytjayasiñataki Ukat ukham tatapax arkxaru. Uka yuqallqallurux mä qullan karparuw apapxta kayunakap qullxatañaki ukhamarak ch’uqxañataki. Ukat juk’ampxarux mayamp arumas arumpachaw sarantxapxi.\nZaynab ukhamarak Mustafa, pä maran silla de ruytankir wawanakaruxa, uka pampanakchiqx camioneta de voluntarios ukanaw Wila masinakapamp apapxi. Mustafa jupan mamapax jichha paqürunakan ch’ama tukuwipxat arst’i. sobrecargado bote inflable ukamp Egeo lamar qutat Lesbos lamar qutar paskatanipkatayn ukax umar jithintañ qalltatayna, ukatx kunayman jathi yänak jaqupxatayna kunalaykutix wali jayankaskanw qutathiyar puriñatakixa. Ukanx pasajirunakarux jan uka jathi silla de ruedas de Mustafa uk jaquñatakix walpuniw achikt’asitayna. Thakhinakan ukhamarak ina pampanakan ikipxarakitayna ukhamakipanx wali ch’amanw q’umachañax wawarxa. “Nayax sintw jupars phallkirist ukhama”. “ janiw yakha isimp isjayañs janirakiw saparut jarsuñs atkti, wawax jaqinak ukjankask ukj jars ukjax p’inqasiwa”, sasaw saraki.\nRima, siria markat khä derecho de Alepo ukxat yatiqirixa, jichhakiw jupax mä wawanitäna, Syrian, jupax 8 maran Hiba jupaw jupar chikachasi, jupax jichhakiw wajchantatayna. Hiba imillqallun chikat wila masipax Suecia markanaw jakapxi Ukat jupanakax uksa markataw suyt’asinipki. Uksa aksa, uñamukt’asi, ukanx walxa jaqinakarakiw jupampkusk uka pampanakchiq jutt’asipki. Warawaranakas ukhamarak wawa paxsis janiw walpach thakhinakar qhant’kiti, saririnakax walpach sartañatakix ukhamarak jan walpach qarjatat sartirinak wilamasinakapar jan jaytjañatakix silularanakampikiw khant’ayasipki.\nJilpachan paskatirinakana, sarantäwip tukuyañax jayankaskiwa, kunakitix qurpanak sinti qhamiyatpach paskantañar uchasipxarakini, juk’ampirus aynacht’äwinakar t’aqhisiwinakar takt’asipkapunini ukx jupanakax yatipxiwa. Ukhampachas nayrar wali ch’amampi qamasampi taqpach chuymampi\nqurpachäwinak thaqtir sarantasipkakiwa, thakhit thakhi sarasisa, qurpat qurpakam makhatasa, kunalaykutix suma jakäwir purañataki.\nCaoimhe Butterly jupax mä urjanisaturawa, jupax activista de justicia migratoria ukhamarak posgrado yatiqir irlandesa. Jupax 14 maraw khä movimientos sociales, proyectos de desarrollo comunitario, América Latina, mundo árabe ukhamarak yaqxanakampin irnaqi.\nURL to article: https://aym.globalvoices.org/2015/10/7561


Isaías 20 - Holy Bible [Aymara Bible 1997] - (Isa 20)\nMä cutejj, Asirianquir Sargón reyejj mä qhitwa qhitäna, uca qhitasti mä jach'a jilïrïnwa, Asdod sat marcacamaraquiw purïna, ucatsti uca marcar nuwjasajj atipjänwa.\nUcapacharaquiw Tatitojj Amoz chachan Isaías yokaparu parlaraquïna, aqham sasa: “Apsusim uca chhanqha isi, cunampitejj ist'atäcta uca, uqhamaraqui sapatonacamsa thatsusiraquim.” Isaíasasti uqhamwa luri, k'alalsusiwa ucatsti sapatsusiraquiwa.\nUcapachaw Tatitojj juparojj saraqui: “Isaías uywatajjajj k'ara cayuquëjjewa, k'alalaraqui, quimsa mararaquiw uqham sarnake, ucasti mä unañchäwi yatiyäwiraquiwa Egiptotaquejja, Etiopiataquisa.\nUqhamwa Asirianquir reyejj Egipcionacarusa Etiopenacarusa preso apani chuymani jakenacarusa, waynanacarusa, k'alala k'ara cayu aparaquini, ch'inas k'arpacha mä p'enka aparaquini.\nJakejj uca urojj wal ajjsarani. Jupanacasti Etiopiaruw wal alcatapjjänjja, jichhasti jupatjja p'enkasipjjaraquiniwa; Egiptotsti jach'a jach'araquiw tucupjjänjja, jichhasti p'enkasipjjaraquiwa.\nUca urunacansti take uca kota iraman jaquirinacajj sapjjaraquiniwa: ‘Uñtapjjam, cunarac jichhasti tucu cawquïri marcarutejj jiwasajj alcatascayätan Asirianquir reyit arjjatañapataquejja. ¿Cunjämrac jichhasti khespiñänisti?’ ” sasa.


id est translations ukaxa jaqukiptayir agenciawa. Jupanakax holandesa jaqinakampiwa apnaqata aka La Paz markana, Bolivia tuqina. Jupanakax 2005 qalltapxatayna.\nIrnaqirinakasasti wali suma jaqukiptiyiranakawa. Mayjar arst’ayirinakapxiwa, ukamaraki qillqatanaka askichayiripxiwa, suma q’umaki uka qillqatanaka uttayapxiriwa jan panjasisa. Ukhamaraki jaqinakaru yanapapxiwa arst’asiñataki yaqha markan jaqinakampi.\nNanakaxa inglés, holandés, francés, alemán, danés, español, portugués ukhamaraki italiano arunakawa parlapxta. Ukhamarakiwa jaqha arunakana irnaqapxiritwa kuntixa nanakax taqi arunakan jaqinakaru jiqhatapxta.\nChaninakasasti wali iraqatarakiwa, janiw anchakiti.\nNanakaxa uka jaqukipt’ata qillqatanakax wali suma luratapuniwa. Munasasti uka qillqatanakax publicapxasmawa kuntix wali askichatapuniwa. Nanakaxa uñjapxtwa khitis ullt’ani, ukhamaraki kawki markans ukanak publicatapxani, kunjamas uka ullt’ir jaqinakax amuyt’apxi, ukhamaraki kuna kasta jaqinakax ullt’apxani.\nNanakaxa ajllsupxañaniwa wali suma jaqukipt’ayiri sumataki qillqapxañapataki.\nTaqi irnaqañanakax kusapuniwa luratani.\nNanakaxa munapxtwa yanapaña taqi kasta empresanakaru, jachasa jiskasa. Jupanakaru walja arunakata art’asiñapataki yanapt’apxä productonakapaxa servicionakapaxa wali suma uñjatañapataki.